
Изх. Номер: АС-23-339 / Дата: 18.09.2025 година

ПОКАНА

Във връзка с изпълнение на проект „Прозорец към НЕразличията“, Административен договор за предоставяне на безвъзмездна помощ BG05SFPR001-1.004-0063-C01, финансиран по Програма „Образование 2021-2027“, Процедура BG05SFPR001-1.004 „Утвърждаване на Интеркултурното образование чрез Култура, Наука и Спорт“

СУ „НИКОЛА ВАПЦАРОВ“, гр. Генерал Тошево
ОБЯВЯВА ПРОЦЕДУРА ЗА ИЗБОР НА ОБРАЗОВАТЕЛЕН МЕДИАТОР
Кратко описание на длъжността – задължения и отговорности:

Медиаторите по прокта ще участва в изпълнение на Дейност 3: Подкрепа за интензивна работа за изграждане на общност от активни родители чрез предоставяне на услуги за включване на родителите и местните общности в образователния и социалния живот на учениците от училищата. Медиаторите по проекта ще работят активно с родителската общност през цялото време. Ще бъдат създадени Родителски групи за сътрудничество и взаимопомощ към всяко училище, които ще включват родители представители на различни етноси. Участниците в тези групи заедно с медиаторите ще проведат анкета сред всички родители, за да се идентифицират въпросите и темите, които вълнуват родителите, какви проблеми срещат в комуникацията и обучението на децата си, как виждат ролята си в образователния и възпитателен процес на децата, и други.

Медиаторите ще организират създаването и включването на родителите в групите за сътрудничество и взаимопомощ. 
Медиаторите ще провеждат ежемесечни срещи с участниците в родителските групи, за да обсъждат изпълнението на поставените задачи и постигнати резултати, както и за планиране на следващите стъпки за изпълнение.

Медиаторите ще участват в планирането, организирането и провеждането на всички съвместни събития и инициативи на родителите с учениците.
Минимални изисквания за заемане на длъжността: 

1. Кандидатите следва да имат завършено минимум средно образование.

2. Кандидатите следва да живеят в общината, където се намира училището.

3. Кандидатите следва да имат опит в работа с деца от уязвими групи, вкл. родители на деца от различни етноси.

4. Кандидатите следва да имат отлични комуникативни умения, много добри способности за планиране и организиране на дейността си, компетенции и умения в екип и докладване на резултати.

Място на изпълнение: гр. Генерал Тошево, община Генерал Тошево
Необходими документи за кандидатстване по процедура за подбор на образователен медиатор:

1. Заявление за участие в подбора (по образец);

2. Копие на диплома за завършено средно образование;

3. Декларация от кандидата, че не е поставен под запрещение, не е осъждан за умишлено престъпление от общ характер на лишаване от свобода, не е лишен по съответния ред от правото да заема длъжността, за която кандидатства (по образец);

4. Декларация от кандидата, че дава съгласие СУ „Никола Вапцаров“, гр. Генерал Тошево да съхранява и обработва личните му данни.

Подаване на документите:

Документите, необходими за кандидатстване по процедурата за подбор се подават в деловодството на СУ „Никола Вапцаров“ - гр. Генерал Тошево.

Краен срок: до 25.09.2025 включително; краен час: 16:00 часа

С одобреният Кандидат ще бъде сключен срочен договори с продължителност до края на изпълнение на проекта – юни 2027 година. Заплащането е 660 лева на месец с включени осигурителните и здравноосигурителните вноски за сметка на осигурителя съгласно националното законодателство, при 4-часова заетост на ден.

За допълнителна информация, въпроси и запитвания, кандидатите могат да се обръщат към Александър Пампоров – координатор на проекта, на тел: +359 0885 892-688 или на електронна поща: andipamporov@gmail.com.
Утвърдил процедурата: /подпис/
Радка Йорданова,
 Директор СУ „Никола Вапцаров“

